Az E-Co-Housing projekttel kapcsolatban fordulok Önhöz, amely előre nem látható események miatt válságba került, veszélyeztetve a sikeres megvalósítást. 
Amint arról az éves előrehaladási jelentésekben és a projekt menedzsmenttel folytatott célzott egyeztetéseken keresztül korábban tájékoztattuk, idén nyáron jelentős változtatást kérelmeztünk, olyan alapvető változások kezelésére, mint:
· építőipari piac drasztikus áremelkedése
· önkormányzat pénzügyi helyzete
Az UIA által jóváhagyott változásoknak megfelelően a partnerség jelentős erőfeszítéseket tett a műszaki tartalom újragondolására, minőségi innovatív koncepcióra való átdolgozására, mely mind időben és költségekben megvalósítható és kezelhető.
Az erőfeszítések ellenére az épület végső költségigénye meghaladta a rendelkezésre álló keretösszeget, és az önkormányzat többletfinanszírozási igényét, mely az építési közbeszerzési eljárás megindításának alapfeltételét képezte. A törvényi eljárások értelmében a többletfinanszírozási intézkedést a Képviselő-testületnek kell jóváhagynia.
Sajnálattal tájékoztatom arról, hogy Zugló Önkormányzatának Képviselő-testülete 2021. október 28-i ülésén nem támogatta az E-Co-Housing projekthez kapcsolódó többletfinanszírozás biztosítását és a közbeszerzési eljárás megindítását. 

Mindezen szempontok figyelembe vételével a Képviselő-testület egyetértett abban, hogy Zugló Önkormányzata nem tudja biztosítani az 1. 969 000 EUR összegű pénzügyi támogatást a projekthez az UIA által nyújtott támogatáson felül. A Képviselő-testület nem szavazta meg a projekt leállítását, hanem a projekt folytatás lehetőségeinek vizsgálatát kérte.
A vizsgálathoz szeretnénk hivatalos tájékoztatást kapni az UIA-tól, hogy van-e lehetőség:
· a projekthez többletforrást biztosítani
· többletidőt biztosítani
Alternatív ötletek kidolgozása folyamatban van, például egy már meglévő, önkormányzati tulajdonban lévő épület teljes felújítása, de ennek megvalósításához is többletidőre lenne szükség.
Várjuk támogató válaszát, 

